钦定古今图书集成/明伦汇编/氏族典/第244卷 > 张嵲
## 钦定古今图书集成/明伦汇编/氏族典/第244卷 > 张嵲

按《宋史张嵲传》：“嵲字巨山，襄阳人。宣和三年，上舍选
中第，调唐州方城尉，改房州司刑曹。刘子羽荐于川
陜宣抚使张浚，辟利州路干办公事，以母病去官。绍
兴五年，召除秘书省正字，再迁著作郎。既而以何抡
刊改《神宗实录》得罪，语连嵲，出为福建路转运判官九年，除司勋员外郎。十年，擢中书舍人，升实录院同”
修撰、右正言万俟卨论嵲“为侍从日荐引非才以酬
私恩”，罢去。顷之，起知衢州，除敷文阁待制，为政颇尚
严酷。岁满，提举江州太平兴国宫，疽发背卒。子昌时。